በሶማሊያ ለድርቅ  ተጎጂዎች የአስቸኳይ ጊዜ እርዳታ እንደሚያስፈልግ ቀይመስቀል አስታወቀ
በሶማሊያ  በተከሰተው  ድርቅ  ምክንያት  ተጎጂ  ለሆኑ ወገኖች  የአስቸኳይ  ጊዜ እርዳታ እንደሚያስፈልግ  የዓለም አቀፉ ቀይ መስቀል  ማህበር አስታወቀበግብርና እና በከብት እርባታ ላይ ጥገኛ የሆኑት ሶማሊያውያን በተከሰተው ድርቅ ምክንያት ከብቶቻቸው በረሀብ በማለቃቸውና  የውሃ እጥረት  በመፈጠሩ ምክንያት በሀገሪቱ በድርቅ  ተጎጂ የሆኑ ዜጎች ቁጥር  ከቀን ወደ ቀን እየጨመረ መምጣቱ እየተነገረ ነው፡፡ሶማሊያን በተደጋጋሚ ድርቅ የምትጠቃ አገር ስትሆን  የዘንድሮው ድርቅ ደግሞ ባለፈው አመት በነበረው የዝናብ እጥረት ጋር  በመያያዙ እኤአ በ2011 ተከሰቶ ከነበረው ድርቅም  የከፋ መሆኑን ቀይመሰቀል አስታውቋል፡፡እስካሁን በተደረገው ርብርብ ከ760ሺህ ህዝብ በላይ እርዳታ የተደረገለት ሲሆን  በተለይም  ጉድጎዶችን በመቆፈር ለሰውና እንስሳት ውሃ ለማቅረብ የተሞከረ  ቢሆንም አቅርቦቱ  ግን በቂ አለመሆኑን እየተነገረ ነው፡፡በተለይም ንፅህናውን የጠበቀ ውሃ ባለመኖሩ የሚከሰት ወረርሽኝን ለመከላከል የተወሰኑ ተነቀሳቃሸ ክሊኒኮችን ጥቅም ላይ እዋሉ  ቢሆንም በቂ የሆኑ የህክምና ተቆማት ባለመኖራቸው ወረርሽኝ ሊከሰት ይችላል የሚል ስጋት አለ፡፡በቀውስ ውስጥ  ለምትገኝው ሶማሊያ የከፋ ድርቅ መከሰቱና ይባስ ብሎም የእርዳታ እህል ለማድረስ አዳጋች መሆኑ ችግሩን አባብሶታል፡፡በቀጠናው ተንሰራፈተው ለሚገኙት አሸባሪ ኃይሎች አልሻባብ እና አልቃይዳ ደግሞ የአስቸኳይ ጊኤ እርዳታውን ለማድረስ እቅፋት መሆናቸው ተመልክቷል  ፡፡ለ40 አመታት ያክል አለመረጋጋት በሚታይበት የምስራቅ አፍሪካዋ ሶማሊያ   6 ሚሊዮን ሰዎች በከፋ ርሀብ ውሰጥ እንዳሉ ይነገራል፡፡  እንደ ሶማሊያ በአሸባሪ ኃይሎች በሚታመሱ ሀገራት ደግሞ ችግሩ የበለጠ አሳሳቢ እየሆነ መምጣቱ  ይገለጻል ፡፡አልሻባብ የሚገኝበት አካባቢ ብቻ 2 ሚሊዮን የሚሆኑ ሰዎች በረሃብ እና በበሽታ ውሰጥ እንደሚገኙ የወጣው መረጃው ያትታል፡፡ 